**SLOVENŠČINA, 8. teden**

**SREDA, 6. 5. 2020**

UČNA TEMA: MALA IN VELIKA PISANA ČRKA J

Danes se bomo naučili, kako zapisujemo malo in veliko pisano črko J.

Najprej naštejete nekaj besed, ki se pričnejo s črko J (jok, jagoda, jutro, jelen …).

V delovni zvezek za opismenjevanje (stran 110, 111) poglejte, kako se zapišeta mala in velika pisana črka j.

Malo pisano črko j primerjajte z malo tiskano črko j. Ali sta si črki podobni? V čem se razlikujeta?

Sedaj primerjajte še veliko pisano črko j in veliko tiskano črko j.

Zapis črke vadite s prstkom na listu papirja ali na mizi. Nato pisane črke s prstkom napišete še mamici ali očku na hrbet, iz pisanih črk lahko sestavite tudi besedo. Mamica ali očka pa mora ugotoviti, katero besedo si ji/mu napisal/-a.

**Sedaj odprite delovni zvezek za opismenjevanje** **stran 110, 111** in vadite zapis pisane črke j. Rešite samo vrstice, kjer je črka j.



Nato odprete zvezek z vmesno črto, napišete naslov VAJA in datum.

Zapišete 2 vrstici malih pisanih črk j in 2 vrstici velikih pisanih črk j.

Nato s pisanimi črkami prepišete naslednje besede. Vsako besedo zapišete v svojo vrstico in jo zapisujete do konca vrstice (tako kot smo to vadili v šoli):

jok, jagoda, jelen, jutro, ježica, Jana, Jure

[This Photo](https://commons.wikimedia.org/wiki/File%3ATyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni prepišete v zvezek še naslednje povedi.**

Jure igra na klavir.

Včeraj sem bil na igrišču.

Mamici sem zaželel dobro jutro.

V gozdu smo videli jelena.

Moja najljubša jed je jota.